
1. Իրավական ակտի ընդունման անհրաժեշտությունը 
Նախագծի ընդունման անհրաժեշտությունը պայմանավորված է պետական բյուջեի միջոցներով իրականացվող հանրակրթական դպրոցների կառուցման, վերանորոգման, մանկապարտեզների և առողջապահական կազմակերպությունների կառուցման առանձին ծրագրերի շրջանակներում կնքված պայմանագրերով նախատեսված աշխատանքների կատարման ժամկետների երկարաձգման անհրաժեշտությամբ։ Միաժամանակ նախագծի ընդունման անհրաժեշտությունը պայմանավորված է նաև Հայաստանի Հանրապետության կառավարության 2023 թվականի նոյեմբերի 30-ի N 2093-Ն և 2023 թվականի հոկտեմբերի 26-ի N 1869-Ն որոշումների շրջանակներում իրականացվող համապատասխան ծրագրերով կառուցվող, վերակառուցվող, հիմնանորոգվող կամ վերանորոգվող առանձին օբյեկտների ժամանակավոր նպատակային օգտագործման կազմակերպման անհրաժեշտությամբ այն դեպքերում, երբ օբյեկտի անվտանգ և բնականոն օգտագործման համար անհրաժեշտ ֆիզիկական աշխատանքներն ավարտված են, սակայն օբյեկտի ավարտի և շահագործման փաստագրման համար անհրաժեշտ առանձին փաստաթղթային գործընթացները դեռևս ավարտված չեն։
N 1 հավելվածում ընդգրկված պայմանագրերով նախատեսված աշխատանքների իրականացման ընթացքում առաջացել են մի շարք օբյեկտիվ և բացառիկ հանգամանքներ, որոնք էական ազդեցություն են ունեցել աշխատանքների կատարման ընթացքի վրա և հնարավորություն չեն տվել պայմանագրերով նախատեսված աշխատանքներն ավարտել սահմանված ժամկետներում։
Մասնավորապես՝ հանրակրթական դպրոցների, մարզադահլիճների և մանկապարտեզների վերանորոգվող կամ կառուցվող տարածքները դասընթացների ընթացքում կամ այլ պատճառներով ժամանակին չեն ազատվել, որ կապալառուները պայմանագրով սահմանված ժամկետում իրականացնեն շինարարական աշխատանքները և տարբեր ժամանակահատվածներում շարունակել են օգտագործվել իրենց նպատակային նշանակությամբ։ 
Խնդիրներ են առաջացել նաև առողջապահական կազմակերպությունների կառուցման գործընթացում, կապված սակավաշարժ խմբերի մուտքը դեպի նկուղային հարկ/թաքստոց կազմակերպելու համար անհրաժեշտ վերելակների ձեռքբերման և նախագծային փոփոխությունների հետ։
Նշված հանգամանքները զգալիորեն սահմանափակել են կապալառուների կողմից շինարարական աշխատանքների ամբողջ ծավալով և անընդհատ կազմակերպման հնարավորությունը և դանդաղեցրել ընթացքը։ Ընդ որում՝ նախագծային լուծումներում կատարվել են այնպիսի փոփոխություններ, առանց որի իրականացման հնարավոր չի եղել պայմանագրով նախատեսված աշխատանքների իրականացումը:
Միաժամանակ, աշխատանքների իրականացման ընթացքում պատվիրատուի և կապալառու կազմակերպության ներկայացուցիչների կողմից իրականացված համատեղ աշխատանքի արդյունքում նախագծային փաստաթղթերում և ծավալաթերթերում ի հայտ են եկել առանձին անճշտություններ,  նախագծային ոչ ամբողջական լուծումներ և լրացուցիչ ճշգրտումներ կատարելու անհրաժեշտություն, որոնց վերացումը օբյեկտիվորեն պահանջել է լրացուցիչ ժամանակ։ 
Բացի այդ, 2026 թվականի առաջին կիսամյակում Հայաստանի Հանրապետությունում արձանագրված աննախադեպ առատ տեղումները զգալիորեն խոչընդոտել են հատկապես արտաքին շինարարական, տանիքների, ճակատների, ինժեներական ցանցերի և եղանակային պայմաններից անմիջականորեն կախված այլ աշխատանքների իրականացումը։
Նախագծով նախատեսվող բացառության կիրառումը հիմնավորվում է N 1 հավելվածում ներառված յուրաքանչյուր պայմանագրի կատարման ընթացքում արձանագրված՝ տվյալ պայմանագրի կատարման ընթացքի վրա էական ազդեցություն ունեցած կոնկրետ հանգամանքներով։ Նշված հանգամանքների առկայությունը չի բացառում կապալառուի՝ պայմանագրով նախատեսված այլ խախտումների համար պատասխանատվությունը և չի կարող մեկնաբանվել որպես պատվիրատուի կողմից կապալառուի նախկինում թույլ տրված խախտումների, կետանցի կամ ոչ պատշաճ կատարման փաստի բացառում, դրանց ներում կամ դրանցից բխող պահանջներից հրաժարում։
Նշված խնդիրը հատկապես հրատապ է 2026-2027 ուսումնական տարվա մեկնարկի համատեքստում, քանի որ առանձին ուսումնական, նախադպրոցական և կրթահամալիրային նշանակության օբյեկտների դեպքում շինարարական աշխատանքների փաստացի ավարտը կարող է նախորդել կատարողական, նախագծային, չափագրման, համադրման և շահագործման վերջնական փաստաթղթերի ձևակերպման ավարտին։ Հետևաբար անհրաժեշտ է սահմանել բացառիկ և ժամանակով սահմանափակված առանձնահատկություն, որը հնարավորություն կտա օբյեկտի անվտանգ և բնականոն նպատակային օգտագործումը ժամանակավորապես կազմակերպել մինչև դրա վերջնական փաստագրումը՝ առանց վերջինիս պարտադիր ընթացակարգերը վերացնելու կամ փոխարինելու։
Միաժամանակ անհրաժեշտություն է առաջացել Հայաստանի Հանրապետության քաղաքաշինության կոմիտեի և Հայաստանի տարածքային զարգացման հիմնադրամի կողմից կնքված առանձին գնման պայմանագրերի հետագա կատարման նպատակահարմարությունը վերանայելու և կողմերի փոխադարձ համաձայնության առկայության դեպքում դրանք լուծելու համար անհրաժեշտ իրավական հիմք նախատեսելու։ Փոխադարձ համաձայնությամբ լուծման ենթակա պայմանագրերը նախագծի N 2 հավելվածում սահմանվում են անհատապես։ Նշված պայմանագրերի լուծումը նախատեսվում է իրականացնել բացառապես համապատասխան պայմանագրերի կողմերի համաձայնությամբ՝ պայմանագրերի լուծման մասին համաձայնագրերի կնքման միջոցով։ 
Նախագծով միաժամանակ անհրաժեշտ է կարգավորել լուծվող պայմանագրերի շրջանակում մինչև դրանց լուծումը փաստացի և պատշաճ կատարված, սակայն դեռևս կատարողական փաստաթղթերով չձևակերպված և չվճարված աշխատանքների ճակատագիրը՝ ապահովելով դրանց պատշաճ հաշվառումը, ընդունումը և վճարումը մինչև պայմանագրերի լուծման մասին համաձայնագրերի կնքումը։

2. Ընթացիկ իրավիճակը և խնդիրները 
Վերոնշյալ հանգամանքների արդյունքում որոշ պայմանագրերով նախատեսված աշխատանքները չեն ավարտվել պայմանագրերով սահմանված ժամկետներում, թեև աշխատանքների զգալի մասն արդեն իսկ կատարված է, և շինարարությունն ակտիվ փուլում է։
Միաժամանակ հարկ է տարբերակել պայմանագրով նախատեսված աշխատանքների կատարման ժամկետը և պայմանագրի գործողության ժամկետը։ N 1 հավելվածում ներառված պայմանագրերով աշխատանքների, այդ թվում՝ պայմանագրերի անբաժանելի մասը կազմող օրացուցային գրաֆիկներով նախատեսված առանձին աշխատանքների կատարման համար սահմանված ժամկետները որոշում են համապատասխան պարտավորությունների կատարման ժամանակային սահմանները և դրանց խախտման դեպքում կարող են հիմք հանդիսանալ պայմանագրով նախատեսված պատասխանատվության միջոցների կիրառման համար։
Մինչդեռ համապատասխան պայմանագրերի գործողության ժամկետը սահմանված է մինչև կողմերի կողմից պայմանագրով ստանձնած պարտավորությունների ամբողջ ծավալով կատարումը։ Հետևաբար, աշխատանքների կատարման կամ օրացուցային գրաֆիկով նախատեսված առանձին աշխատանքի կատարման ժամկետի լրանալը ինքնին չի հանգեցնում պայմանագրի գործողության կամ դրանից բխող չկատարված պարտավորությունների դադարման։
Ուստի N 1 հավելվածում այն պայմանագրերի առկայությունը, որոնցով աշխատանքների կատարման սկզբնական ժամկետն արդեն լրացել է, ինքնին չի նշանակում, որ այդ պայմանագրերը դադարել են։ Նախագծով նախատեսվում է գործող պայմանագրերից բխող և դեռևս չկատարված պարտավորությունների կատարման ժամկետների փոփոխություն։
Միաժամանակ նախագծով նախատեսված թույլտվությունը կիրառելի է միայն այն պայմանագրերի նկատմամբ, որոնք համապատասխան փոփոխությունը կատարելու պահին լուծված կամ այլ հիմքով դադարած չեն, դրանցից բխող կատարման ենթակա պարտավորությունները պահպանվում են, և պայմանագրի առարկայի նկատմամբ պատվիրատուի պահանջը չի վերացել։
Պայմանագրերով նախատեսված աշխատանքների կատարման ժամկետները չփոփոխելու դեպքում կխոչընդոտվի արդեն իսկ մեկնարկած շինարարական աշխատանքների ավարտը նույն պայմանագրերի շրջանակներում, ինչը կհանգեցնի ծրագրերի իրականացման անհարկի ձգձգման, լրացուցիչ կազմակերպչական և վարչարարական գործընթացների անհրաժեշտության, պետական միջոցների ոչ արդյունավետ օգտագործման, ինչպես նաև համապատասխան կրթական, առողջապահական և այլ ենթակառուցվածքների շահագործման ժամկետների հետաձգման։
Հաշվի առնելով, որ ստեղծված իրավիճակում առաջնային է համարվում պետական ծրագրերի հնարավորինս արագ ավարտելուն ուղղված գործուն քայլերի ձեռնարկելը, այս կապակցությամբ խնդիրը աշխատանքային կարգով քննարկվել է տարբեր ձևաչափերով։ Կոմիտեում հավաքական հանդիպում է կազմակերպվել կապալառուների ներկայացուցիչների հետ, առաջարկված իրատեսական ժամկետները ՀՀ  քաղաքաշինության կոմիտեի և Հայաստանի տարածքային զարգացման հիմնադրամի մասնագետները գնահատել են ողջամիտ։
Առանձին օբյեկտների դեպքում միաժամանակ առաջացել է նաև այլ բնույթի խնդիր։ Օբյեկտի անվտանգ և բնականոն նպատակային օգտագործման համար անհրաժեշտ շինարարական և մոնտաժային աշխատանքները կարող են արդեն փաստացի ավարտված լինել, ներքին ինժեներատեխնիկական համակարգերը՝ ամբողջությամբ մոնտաժված, փորձարկված և կարգաբերված, մինչդեռ ավարտական ակտի և շահագործման թույլտվության ձևակերպման համար անհրաժեշտ կատարողական չափագրումների, կատարողական փաստաթղթերի, նախագծային փոփոխությունների, առկա շեղումների, այդ թվում՝ էական շեղումների փաստաթղթավորման և այլ հարակից ընթացակարգերի ավարտը կարող է պահանջել լրացուցիչ ժամանակ։
Նման դեպքերում փաստաթղթավորման ավարտված չլինելը ինքնին չի նշանակում, որ համապատասխան շինարարական աշխատանքը ֆիզիկապես ամբողջությամբ կատարված չէ։ Միաժամանակ ժամանակավոր նպատակային օգտագործումը կարող է թույլատրելի լինել միայն այն դեպքում, երբ փաստացի կատարված բոլոր փոփոխված աշխատանքներն ավարտված են, դրանց հետ կապված լրացուցիչ շինարարական կամ մոնտաժային աշխատանք կատարելու անհրաժեշտություն չկա, և մասնագիտական գնահատմամբ ապահովված է օբյեկտի անվտանգ ու բնականոն նպատակային օգտագործումը։
3. Առաջարկվող կարգավորման բնույթը 
Նախագծով առաջարկվող կարգավորումը հիմնված է «Գնումների մասին» օրենքի 5-րդ հոդվածի 1-ին մասի 8-րդ կետի և Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 33-րդ, 57-րդ և 57.1-ին կետերի համակցված կիրառման վրա։
«Գնումների մասին» օրենքի 5-րդ հոդվածի 1-ին մասի 8-րդ կետով Հայաստանի Հանրապետության կառավարությանը վերապահված է հրավերի և պայմանագրի հիմնական պայմանները սահմանելու լիազորություն, իսկ N 526-Ն որոշմամբ հաստատված կարգի 33-րդ կետով պայմանագրի հիմնական պայմանների շրջանակում կարգավորվում են նաև պայմանագրի չկատարման կամ ոչ պատշաճ կատարման դեպքում կիրառվող պատասխանատվության միջոցները։
Կարգի 57.1-ին կետով Հայաստանի Հանրապետության կառավարությունը կարող է յուրաքանչյուր առանձին դեպքում, պայմանագրի կատարման և (կամ) կառավարման առանձնահատկությունը հաշվի առնելով, թույլատրել կարգի 56-րդ կետով նախատեսված պայմաններից տարբերվող պայմանների սահմանումը կամ դրանց չկիրառումը, իսկ կարգի 57-րդ կետի համաձայն՝ պայմանագրի կողմերից անկախ գործոնների ազդեցությամբ պայմանագրի փոփոխման յուրաքանչյուր դեպք սահմանում է Հայաստանի Հանրապետության կառավարությունը։
ՀՀ ֆինանսների նախարարի 2023 թվականի ապրիլի 17-ի N 1 պաշտոնական պարզաբանմամբ ևս հստակեցվել է, որ Կառավարության առանձին որոշմամբ կարող են թույլատրվել ինչպես կարգի 56-րդ կետով սահմանափակված պայմանագրային փոփոխությունները, այնպես էլ կարգի 33-րդ կետով նախատեսված պայմանագրի հիմնական պայմանների, այդ թվում՝ պատասխանատվության միջոցների կիրառման պայմանների փոփոխումը կամ չկիրառումը։
Այսպիսով՝ Նախագծի 1-ին կետով նախատեսվող ժամկետային բացառությունը հիմնվում է կարգի 57.1-ին կետի, իսկ պայմանագրով նախատեսված պատասխանատվության միջոցի կիրառման հատուկ պայմանների սահմանումը՝ օրենքի 5-րդ հոդվածի 1-ին մասի 8-րդ կետի և կարգի 33-րդ ու 57-րդ կետերի վրա։
Մինչև 2025 թվականին «Գնումների մասին» օրենքում կատարված փոփոխությունները ևս գնումների իրավակարգավորման համակարգում գործել է պայմանագրային ընդհանուր սահմանափակումներից բացառություն թույլատրելու հատուկ մեխանիզմ։ Մասնավորապես, N 526-Ն որոշման N 1 հավելվածի 57-րդ, իսկ 2022 թվականից նաև 57.1-ին կետերով նախատեսվել է Կառավարության կողմից յուրաքանչյուր առանձին դեպքում պայմանագրի կատարման և (կամ) կառավարման առանձնահատկություններով պայմանավորված՝ ընդհանուր սահմանափակումներից տարբերվող պայմանների կիրառման հնարավորություն։ Նշված մեխանիզմի կիրառելիությունը պայմանագրային սահմանափակված փոփոխությունների նկատմամբ պաշտոնապես պարզաբանվել է նաև ՀՀ ֆինանսների նախարարի 2023 թվականի ապրիլի 17-ի N 1 պաշտոնական պարզաբանմամբ։ Ընդ որում, այդ մեխանիզմը կիրառվել է նաև Կառավարության գործնական որոշումներով՝ ավելի վաղ կնքված գնման պայմանագրերի ժամկետային և այլ պայմանագրային պայմանների փոփոխման նպատակով։
Միաժամանակ Նախագծով նախատեսված կարգավորման իրավաչափությունը գնահատելիս հաշվի է առնվել նաև Հայաստանի Հանրապետության կառավարության կողմից Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 57-րդ և 57.1-ին կետերի կիրառման ձևավորված պրակտիկան։
Մասնավորապես, Հայաստանի Հանրապետության կառավարության 2026 թվականի փետրվարի 12-ի N 142-Ա որոշմամբ, հիմք ընդունելով նույն կարգի 3-րդ, 57-րդ և 57.1-ին կետերը, թույլատրվել է 2022-2025 թվականների սուբվենցիոն ծրագրերի շրջանակում կնքված շինարարական աշխատանքների, տեխնիկական և հեղինակային հսկողության ծառայությունների գնման պայմանագրերում կատարել փոփոխություններ՝ դրանց գործողության ժամկետը սահմանելով մինչև 2027 թվականի հունիսի 30-ը և չկիրառելով կարգի 56-րդ կետի 4-րդ ենթակետի պահանջները։ Ընդ որում, նույն որոշմամբ սահմանվել է, որ դրա դրույթները տարածվում են նաև մինչև 2025 թվականի նոյեմբերի 15-ը և դրանից հետո գործողության ժամկետը լրացած պայմանագրերի վրա։
Նույն իրավական մոտեցման կիրառման օրինակ է նաև Հայաստանի Հանրապետության կառավարության 2026 թվականի հունվարի 15-ի N 31-Ա որոշումը, որով N 526-Ն որոշման N 1 հավելվածի 57.1-ին կետի հիմքով թույլատրվել է փոփոխել 2023 թվականի հոկտեմբերի 31-ին կնքված գնման պայմանագրով նախատեսված աշխատանքների պայմանները՝ պայմանագրի արժեքն ավելացնելով և որոշ աշխատանքներ այլ բնութագրեր ունեցող աշխատանքներով փոխարինելով՝ չկիրառելով կարգի 56-րդ կետով սահմանված համապատասխան սահմանափակումները։
Ավելի վաղ ևս Կառավարության կողմից կիրառվել է նույն մոտեցումը։ Այսպես, Հայաստանի Հանրապետության կառավարության 2021 թվականի հունվարի 27-ի N 106-Ա որոշմամբ 2020 թվականի մարտի 4-ին կնքված գնման պայմանագրի գործողության ժամկետը երկարաձգվել է լրացուցիչ յոթ ամսով՝ N 526-Ն որոշման N 1 հավելվածի 3-րդ և 57-րդ կետերի հիմքով, իսկ պայմանագրի փոփոխության վերաբերյալ համաձայնագրի գործողությունը տարածվել է նաև որոշման ընդունմանը նախորդող ժամանակահատվածում ծագած հարաբերությունների վրա։ Նույն պայմանագրի գործողության ժամկետը Հայաստանի Հանրապետության կառավարության 2021 թվականի ապրիլի 15-ի N 588-Ա որոշմամբ նույն իրավական հիմքով հետագայում երկարաձգվել է ևս երկու ամսով։
Վերոհիշյալ որոշումները Նախագծով նախատեսված փոփոխությունների ինքնուրույն իրավական հիմք չեն, սակայն արտացոլում են N 526-Ն որոշման N 1 հավելվածի 57-րդ և 57.1-ին կետերի կիրառման վերաբերյալ Կառավարության ձևավորված և միատեսակ մոտեցումը, որի շրջանակում ավելի վաղ կնքված և գործող գնման պայմանագրերի նկատմամբ Կառավարության առանձին որոշմամբ թույլատրվել են պայմանագրի կատարման և կառավարման առանձնահատկություններով պայմանավորված ժամկետային և այլ պայմանագրային փոփոխություններ՝ համապատասխան դեպքերում չկիրառելով կարգի 56-րդ կետով սահմանված ընդհանուր սահմանափակումները։
Հետևաբար, պայմանագրի՝ մինչև հետագայում կատարված օրենսդրական փոփոխությունները կնքված լինելու հանգամանքն ինքնին չի բացառել N 526-Ն որոշմամբ նախատեսված հատուկ բացառության մեխանիզմի կիրառումը։ Նախագծի՝ գնման պայմանագրերի փոփոխությանը վերաբերող մասով չի սահմանվում պայմանագրերի փոփոխման ընդհանուր կամ անորոշ շրջանակի նկատմամբ կիրառելի կարգավորում։ Այն Կառավարության առանձին որոշմամբ թույլատրվում է N 1 հավելվածում անհատապես նշված յուրաքանչյուր գործող պայմանագրի նկատմամբ, դրա կատարման և կառավարման փաստական առանձնահատկությունների հաշվառմամբ, կիրառել ընդհանուր սահմանափակումներից տարբերվող պայմաններ։
Միաժամանակ հաշվի է առնվել, որ մինչև «Գնումների մասին» օրենքում 2025 թվականին կատարված փոփոխությունները պայմանագրով նախատեսված գնման առարկայի բնութագրերի փոփոխման նկատմամբ գործել են օրենքով սահմանված սահմանափակումներ։ Այդուհանդերձ, N 526-Ն որոշման N 1 հավելվածի 57-րդ, իսկ հետագայում նաև 57.1-ին կետերով նախատեսվել է պայմանագրի կողմերից անկախ գործոններով պայմանավորված՝ պայմանագրի կատարման և կառավարման առանձնահատուկ դեպքերի նկատմամբ Կառավարության կողմից առանձին բացառություն սահմանելու հատուկ մեխանիզմ։ Վերոհիշյալ Կառավարության որոշումները վկայում են, որ այդ մեխանիզմը գործնականում կիրառվել է նաև ավելի վաղ կնքված պայմանագրերի նկատմամբ։ Ուստի Նախագծով նախատեսվող թույլտվությունը դիտարկվում է ոչ թե որպես պայմանագրերի ազատ փոփոխման ընդհանուր հնարավորություն, այլ որպես N 526-Ն որոշմամբ Կառավարությանը վերապահված՝ յուրաքանչյուր առանձին դեպքում բացառություն թույլատրելու հատուկ իրավական գործիքի կիրառում։
Նախագծով նախատեսվող կարգավորումը չի սահմանում նոր պատասխանատվություն և չի նախատեսում արդեն ծագած պայմանագրային պատասխանատվությունից հետադարձ ազատում։ Պայմանագրով սկզբնապես սահմանված համապատասխան աշխատանքի կատարման ժամկետը պահպանվում է որպես տույժի հաշվարկման սկզբնակետ։
Նախագծով կապալառուին տրամադրվում է միայն պայմանական հնարավորություն՝ սույն որոշման N 1 հավելվածով սահմանված նոր ժամկետում պայմանագրով ստանձնած պարտավորություններն ամբողջությամբ և պատշաճ կատարելու և պայմանագրի կատարման արդյունքը համապատասխան պայմանագրով ու կիրառելի օրենսդրությամբ սահմանված կարգով պատվիրատուին հանձնելու դեպքում չկիրառելու սկզբնական ժամկետին հաջորդող ժամանակահատվածի համար պայմանագրով նախատեսված տույժը։
Այդ նպատակով նոր ժամկետի ընթացքում տույժի հաշվարկումն ու գանձումը ժամանակավորապես չեն իրականացվում։ Եթե կապալառուն նոր ժամկետում ամբողջությամբ և պատշաճ կատարում է պայմանագրով ստանձնած պարտավորությունները և պատշաճ հանձնում է պայմանագրի կատարման արդյունքը, տվյալ ժամանակահատվածի համար տույժը վերջնականապես չի հաշվարկվում և չի գանձվում։
Եթե նշված պայմանը չի կատարվում, տույժի հաշվարկման և գանձման ժամանակավոր չիրականացումը դադարում է, և կիրառվում է համապատասխան պայմանագրով ի սկզբանե նախատեսված պատասխանատվության միջոցը։ Այդ դեպքում տույժը հաշվարկվում է պայմանագրով, այդ թվում՝ դրա անբաժանելի մասը կազմող օրացուցային գրաֆիկով, սկզբնապես սահմանված համապատասխան աշխատանքի կատարման ժամկետին հաջորդող առաջին աշխատանքային օրվանից՝ ամբողջ համապատասխան ժամանակահատվածի համար։
Հետևաբար, նոր ժամկետի չպահպանման դեպքում պատասխանատվությունը չի ծագում հետադարձ ուժով։ Պարզապես կիրառվում է պայմանագրով ի սկզբանե նախատեսված պատասխանատվությունը՝ պայմանագրով սահմանված սկզբնական ժամկետից հաշվարկվող ժամանակահատվածի համար։ Կառավարության որոշմամբ սահմանվում են միայն այդ պատասխանատվության միջոցի կիրառման հատուկ պայմանները։
Նույն տրամաբանությամբ մինչև սույն որոշումն ուժի մեջ մտնելը վճարված, գանձված, հաշվանցված կամ կապալառուին վճարման ենթակա գումարներից պահված տույժերը վերադարձման ենթակա չեն։
Նախագծով առաջարկվում է բացառության կարգով թույլատրել ՀՀ  քաղաքաշինության կոմիտեի պատվերով իրականացվող թվով 24 և Հայաստանի տարածքային զարգացման հիմնադրամի պատվերով իրականացվող թվով 37, Հայաստանի Հանրապետության տարածքային կառավարման և ենթակառուցվածքների նախարարության ջրային կոմիտեի պատվերով իրականացվող թվով 1  և Հայաստանի Հանրապետության առողջապահության նախարարության պատվերով իրականացվող թվով 2  շինարարական օբյեկտների պայմանագրերի ժամկետների երկարաձգումը՝ յուրաքանչյուր պայմանագրի համար առանձին սահմանված ժամկետով. 

	26-10-2026
	25-12-2026

	2
	«Երևանի օլիմպիական հերթափոխի պետական մարզական քոլեջ» ՊՈԱԿ
	«ԿԱՊԻՏԱԼ ՇԻՆ ՔՈՆՍՏՐԱԿՇՆ» ՍՊԸ և Բիդեք ՍՊԸ կոնսորցիում
	ՀՀՔԿ-ՀԲՄԱՇՁԲ-22/3 19.10.2022
	27-12-2024
	15-10-2026

	3
	ՀՀ Գեղարքունիքի մարզի Գավառի ակադեմիկոս Ա. Թամամշևի անվան պետական գյուղատնտեսական քոլեջ
	«Քյավառ սերվիս» ՍՊԸ և «Գրիգորյան Շին» ՍՊԸ  կոնսորցիում
	ՀՀՔԿ-ԲՄԱՇՁԲ-23/27 04.12.2023
	01-11-2026
	25-12-2026

	4
	ՀՀ Շիրակի մարզի «Ախուրյանի Նիկոլ Աղբալյանի անվան ավագ դպրոց» ՊՈԱԿ-ի նոր մարզադահլիճ
	«ԿԱՊԻՏԱԼ ՇԻՆ ՔՈՆՍՏՐԱԿՇՆ» ՍՊԸ և Բիդեք ՍՊԸ կոնսորցիում
	ՀՀՔԿ-ԲՄԱՇՁԲ-25/9 21.08.2025
	13-08-2026
	20-12-2026

	5
	ՀՀ Գեղարքունիքի մարզի գյուղ Աղբերքի Շատջրեքի միջնակարգ դպրոց
	«ԼԵԳԵՆԴ ՔՆՍԹՐԱՔՇՆ» ՍՊԸ և «Վաղժան» ՍՊԸ կոնսորցիում
	ՀՀՔԿ-ՀԲՄԱՇՁԲ-25/27 31.10.2025
	30-12-2026
	15-10-2026

	6
	«Երևանի Թելմանի անվան թիվ 13 հիմնական դպրոց» ՊՈԱԿ
	«Սոլիդ-Քոնսթրաքշն» ՍՊԸ
	ՀՀՔԿ-ՀԲՄԱՇՁԲ-25/31, 15․12․2025
	10-10-2026
	01-12-2026

	7
	ՀՀ Արագածոտնի մարզի Կաքավաձորի միջնակարգ դպրոց
	«Բիդեք» ՍՊԸ
	ՀՀՔԿ-ՀԲՄԱՇՁԲ-25/4, 09.09.2025
	26-02-2026
	15-10-2026

	8
	ՀՀ Արագածոտնի մարզի Ագարակի Տ. Թերլեմեզյանի անվան միջնակարգ դպրոց
	«Վաղժան» ՍՊԸ
	ՀՀՔԿ-ՀԲՄԱՇՁԲ-25/7, 10.09.2025
	15-03-2026
	15-10-2026

	9
	ՀՀ Արագածոտնի մարզի Աղձքի միջնակարգ դպրոց
	«Մոնոլիտ Գրուպ» ՍՊԸ
	ՀՀՔԿ-ՀԲՄԱՇՁԲ-25/6, 09.09.2025
	15-03-2026
	15-10-2026

	10
	ՀՀ Արագածոտնի մարզի Քուչակի միջնակարգ դպրոց
	«Բիդեք» ՍՊԸ
	ՀՀՔԿ-ՀԲՄԱՇՁԲ-25/3, 21.08.2025
	29-03-2026
	15-10-2026

	11
	ՀՀ Արագածոտնի մարզի Ապարան համայնքի Մելիքգյուղի միջնակարգ դպրոց
	«Բիդեք» ՍՊԸ
	ՀՀՔԿ-ՀԲՄԱՇՁԲ-25/2, 21.08.2025
	13-02-2026
	15-10-2026

	12
	ՀՀ Սյունիքի մարզի գ․Գորայքի միջնակարգ դպրոց
	«Եվրոստրոյ» ՍՊԸ
	ՀՀՔԿ-ՀԲՄԱՇՁԲ-25/26, 13.10.2025
	15-07-2026
	15-10-2026

	13
	ՀՀ Սյունիքի մարզի գ․Ախլաթյանի միջնակարգ դպրոց
	«Սիսիանի (Նոր Բակ) Նորոգշին» ԲԲԸ
	ՀՀՔԿ-ՀԲՄԱՇՁԲ-25/24, 24.10.2025
	08-03-2026
	15-10-2026

	14
	ՀՀ Վայոց Ձորի մարզի գ. Չիվայի միջնակարգ դպրոց
	«Բիդեք» ՍՊԸ
	ՀՀՔԿ-ՀԲՄԱՇՁԲ-25/1, 02.07.2025
	11-07-2026
	15-10-2026

	15
	Ա. Հովհաննիսյանի անվան հմ. 194 հիմնական դպրոց
	«ՄԱՐԿՈ ԳՐՈՒՊ 7» ՍՊԸ և«123» ՍՊԸ
կոնսորցիում
 
	ՀՀՔԿ-ՀԲՄԱՇՁԲ-25/10 10.09.2025
	15-04-2026
	15-10-2026

	16
	«Երնջատափի Ե. Չարենցի անվան միջնակարգ դպրոց»
	«Հարությունյան Շին Գրուպ» ՍՊԸ
	ՀՀՔԿ-ՀԲՄԱՇՁԲ-25/8 05.09.2025
	23-01-2026
	15-10-2026

	17
	«Ախուրյանի Նիկոլ Աղբալյանի անվան ավագ դպրոց» ՊՈԱԿ
	«Սատանի կամուրջ» ՍՊԸ և «123» ՍՊԸ
կոնսորցիում
 
	ՀՀՔԿ-ՀԲՄԱՇՁԲ-25/5 11.09.2025
	06-02-2026
	15-10-2026

	18
	ՀՀ Լոռու մարզի «Տաշիրի բժշկական կենտրոն» ՓԲԸ
	«Տ-Քնսթրաքշն» ՓԲԸ
	ՀՀՔԿ-ԲՄԱՇՁԲ-21/12, 08.06.2022
	30-03-2026
	20-12-2026

	19
	ՀՀ Վայոց Ձորի մարզի Շատինի միջնակարգ դպրոց
	«Ալ-ՄԱՍՔԱ» ՍՊԸ
	ՀՀՔԿ-ՀԲՄԱՇՁԲ-25/23, 27.10.2025
	29-07-2026
	15-10-2026

	20
	ՀՀ Սյունիքի մարզի գ. Քարաշենի միջնակարգ դպրոց
	«123» ՍՊԸ
	ՀՀՔԿ-ՀԲՄԱՇՁԲ-25/25 23.10.2025
	30.06.2026
	15-10-2026

	21
	Հեծանվային սպորտի և Հրանտ Շահինյանի անվան  սպորտային, գեղարվեստական մարմնամարզության և ակրոբատիկայի օլիմպիական մանկապատանեկան մարզադպրոց
	«Զեթ-Պրոֆիլ» ՍՊԸ
	ՀՀՔԿ-ԲՄԱՇՁԲ-21/10 17.02.2022
	27-10-2025
	01-11-2026

	22
	Նոր Գեղիի ակադեմիկոս Գ.Աղաջանյանի անվան պետական գյուղատնտեսական քոլեջ
	«Զեթ-Պրոֆիլ» ՍՊԸ
	ՀՀՔԿ-ՀԲՄԱՇՁԲ-20/1  30․11․2020
	05-10-2024
	15-10-2026

	23
	Լուսաղբյուր համայնքում «Մոդուլային» տիպի 144 տեղ հզորությամբ մսուր-մանկապարտեզ
	«Կիր-Քար» ՍՊԸ և «Գևորգյան և Ներսիսյան» ՍՊԸ կոնսորցիում
	ՀՀՔԿ-ԲՄԱՇՁԲ-23/25 10․11․2023
	06-05-2026
	20-12-2026

	24
	Հովտամեջի միջնակարգ դպրոցի վերանորոգում
	«Բիդեք» ՍՊԸ
	ՀՀՔԿ-ՀԲՄԱՇՁԲ-25/9 21․08․2025 
	01-09-2026
	15-10-2026

	25
	ՀՀ  Տավուշի մարզի «Կողբի ԲԱ» ՀՈԱԿ
	«Ամիրաղյան Ունիվերսալ Գրուպ» ՍՊԸ և «Խաչմիշշին» ՍՊԸ կոնսորցիում 
	ՀՏԶՀ-ԱԲՄ-ԱՇՁԲ-2025/1  20․06․2025
	18-07-26
	20-10-2026

	26
	ՀՀ Շիրակի մարզի «Պեմզաշենի ԱԿ» ՊՈԱԿ
	«Գոհարիկ» ՍՊԸ
	ՀՏԶՀ-ԱԲՄ-ԱՇՁԲ-2025/5-1 10.06.2025
	26-06-26
	21-09-2026

	27
	ՀՀ Արմավիրի մարզի «Լենուղու ԲԱ» ՀՈԱԿ
	«Լիլանարմ» ՍՊԸ
	ՀՏԶՀ-ԱԲՄ-ԱՇՁԲ-2025/9-2 04․08․2025
	02-08-26
	23-10-2026

	28
	ՀՀ Լոռու մարզի Հարթագյուղ բնակավայրի կրթահամալիր 
	«Շինվեկտոր» ՍՊԸ և «Գայսաթ» ՍՊԸ կոնսորցիում
	ՀՏԶՀ-ԴԲՄ-ԱՇՁԲ-2024/44-2-4 31․05․2024
	27-09-26
	25-11-2026

	29
	ՀՀ Լոռու մարզի Նորաշեն բնակավայրի կրթահամալիր 
	
	
	24-09-26
	24-11-2026

	30
	ՀՀ Լոռու մարզի Լորուտի կրթահամալիր
	«Շինվեկտոր» ՍՊԸ և «Գայսաթ» ՍՊԸ կոնսորցիում
	ՀՏԶՀ-ԴԲՄ-ԱՇՁԲ-2024/46-1 10․05․2024
	06-10-26
	05-12-2026

	31
	ՀՀ Շիրակի մարզի Բյուրակնի կրթահամալիր
	«Ալգարե» ՍՊԸ, «Բրավերկ» ՍՊԸ կոնսորցիում
	ՀՏԶՀ-ԴԲՄ-ԱՇՁԲ-2024/47/3 14․05․2024
	01-08-26
	05-11-2026

	32
	ՀՀ Սյունիքի մարզի Արծվանիկի կրթահամալիր
	«ՄԿ Բիլդինգ» ՍՊԸ և  Կապանի «Նորոգշին» ՍՊԸ կոնսորցիում
	ՀՏԶՀ-ԴԲՄ-ԱՇՁԲ-2024/47/4  14․05․2024
	14-09-26
	20-11-2026

	33
	ՀՀ Շիրակի մարզի Հայրենյացի կրթահամալիր
	«Անդրեաս և Ընկերներ» ՓԲԸ և «Բրավերկ» ՍՊԸ կոնսորցիում
	ՀՏԶՀ-ԴԲՄ-ԱՇՁԲ-2024/100 18․10․2024
	01-08-26
	05-12-2026

	34
	ՀՀ Լոռու մարզի  Միխայելովկայի կրթահամալիր
	«Ռաֆ-Օջախ» ՍՊԸ և «Օ Փիեռ Գրուպ Ունիվերսալ»  ՍՊԸ կոնսորցիում 
	ՀՏԶՀ-ԴԲՄ-ԱՇՁԲ-2024/49-1 14․05․2024
	24-09-26
	22-11-2026

	35
	ՀՀ Սյունիքի մարզի Շաքիի կրթահամալիր
	«Արտ Պլաս» ՍՊԸ
	ՀՏԶՀ-ԴԲՄ-ԱՇՁԲ-2024/49-3 14․05․2024
	01-10-26
	05-12-2026

	36
	ՀՀ Արագածոտնի մարզի Ճարճակիսի կրթահամալիր
	«Ճանշին Գրուպ» ՓԲԸ
	ՀՏԶՀ-ԴԲՄ-ԱՇՁԲ-2024/52 31․05․2024
	10-09-26
	20-11-2026

	37
	ՀՀ Լոռու մարզի Կաթնառատի կրթահամալիր 
	«Ռաֆ-Օջախ» ՍՊԸ և «Օ Փիեռ Գրուպ Ունիվերսալ» ՍՊԸ կոնսորցիում 
	ՀՏԶՀ-ԴԲՄ-ԱՇՁԲ-2024/54-1 12․08․2024
	15-10-26
	05-12-2026

	38
	ՀՀ Շիրակի մարզի Քարաբերդ բնակավայրի մանկապարտեզ
	«Բիլդր Քնսթրաքշն» ՍՊԸ և «Բիդեք» ՍՊԸ կոնսորցիում
	ՀՏԶՀ-ՄԲՄ-ԱՇՁԲ-2024/2 21․02․2025
	25-05-26
	25-10-2026

	39
	ՀՀ Շիրակի մարզի Մարալիկ բնակավայրում ՀՀ Շիրակի մարզի Նոր Կյանք բնակավայրի մանկապարտեզի լրամշակում /ընդլայնում/ և տեղակապում 
	«Բիդեք» ՍՊԸ
	ՀՏԶՀ-ՄԲՄ-ԱՇՁԲ-2025/1 14․05․2025
	29-09-26
	15-11-2026

	40
	ՀՀ Գեղարքունիքի մարզի գ. Արեգունու կրթահամալիր
	«Եվրոպա» ՍՊԸ
	ՀՏԶՀ-ԴԲՄ-ԱՇՁԲ-2024/48-1  10․05․2024
	01-08-26
	31-10-2026

	41
	ՀՀ Գեղարքունիքի մարզի գ. Կախակնի կրթահամալիր
	
	
	01-08-26
	31-10-2026

	42
	ՀՀ Գեղարքունիքի մարզի գ. Փոքր Մասրիկի կրթահամալիր
	
	
	01-08-26
	31-10-2026

	43
	ՀՀ Սյունիքի մարզի Ագարակ քաղաքի գոյություն ունեցող ջրի մաքրման կայանի հիմնանորոգում, լրացուցիչ նոր կայանի կառուցում
	«Երվադա»ՍՊԸ
	ՋԲՄ-ԱՇՁԲ-2022/3/2 11.03.2022
	05-07-25
	31-08-2027

	44
	ՀՀ Արմավիրի մարզի «Վարդանաշենի ԲԱ» ՀՈԱԿ-ի կառուցում
	«ՔԱՆՔԱՐՇԻՆ» ՍՊԸ և «ԱՐՏ ՊԼԱՍ» ՍՊԸ կոնսորցիում
	ՀՏԶՀ-ԱԲՄ-ԱՇՁԲ-2025/4 16.06.2025
	08-08-26
	10-12-2026

	45
	ՀՀ Արմավիրի մարզի «Տանձուտի ԲԱ» ՀՈԱԿ-ի կառուցում
	«ՔԱՆՔԱՐՇԻՆ» ՍՊԸ և «ԱՐՏ ՊԼԱՍ» ՍՊԸ կոնսորցիում
	ՀՏԶՀ-ԱԲՄ-ԱՇՁԲ-2025/4 16.06.2025
	08-08-26

	10-12-2026

	46
	ՀՀ Արմավիրի մարզի «Խանջյանի ԲԱ» ՀՈԱԿ-ի կառուցում
	«ՔԱՆՔԱՐՇԻՆ» ՍՊԸ և «ԱՐՏ ՊԼԱՍ» ՍՊԸ կոնսորցիում
	ՀՏԶՀ-ԱԲՄ-ԱՇՁԲ-2025/4 16.06.2025
	03-08-26
	10-12-2026

	47
	ՀՀ Արմավիրի մարզի «Ջրառատի ԲԱ» ՀՈԱԿ -ի կառուցում
	«Էլա Շին» ՍՊԸ և «Լիլանարմ» ՍՊԸ կոնսորցիում
	ՀՏԶՀ-ԱԲՄ-ԱՇՁԲ-2025/3 30.06.2025
	23-08-26
	10-12-2026

	48
	ՀՀ Արմավիրի մարզի «Գայի ԲԱ» ՀՈԱԿ -ի կառուցում
	«Էլա Շին» ՍՊԸ և «Լիլանարմ» ՍՊԸ կոնսորցիում
	ՀՏԶՀ-ԱԲՄ-ԱՇՁԲ-2025/3 30.06.2025
	23-08-26
	10-12-2026

	49
	ՀՀ Արարատի մարզի «Այգեստանի ԱԱՊԿ» ՊՈԱԿ-ի կառուցում
	«Շահարտ» ՍՊԸ և «Բլեսկ» ՍՊԸ կոնսորցիում
	ՀՏԶՀ-ԱԲՄ-ԱՇՁԲ-2025/2 19.06.2025
	27-07-26 /կասեցված 23-07-26-ից
	10-12-2026

	50
	ՀՀ Արարատի մարզի «Դիմիտրովի ԱԱՊԿ» ՊՈԱԿ-ի կառուցում
	«Շահարտ» ՍՊԸ և «Բլեսկ» ՍՊԸ կոնսորցիում
	ՀՏԶՀ-ԱԲՄ-ԱՇՁԲ-2025/2 19.06.2025
	07-10-26
	10-12-2026

	51
	ՀՀ Արարատի մարզի «Դվինի ԱԱՊԿ» ՊՈԱԿ-ի կառուցում
	«Շահարտ» ՍՊԸ և «Բլեսկ» ՍՊԸ կոնսորցիում
	ՀՏԶՀ-ԱԲՄ-ԱՇՁԲ-2025/2 19.06.2025
	27-07-26 /կասեցված 23-07-26-ից
	10-12-2026

	52
	ՀՀ Տավուշի մարզի «Այրումի ԳԲԱ» ՊՈԱԿ -ի կառուցում
	«ՕԼԻՄՊ ՇԻՆ» ՍՊԸ և «ԼԻԼԱՆԱՐՄ» կոնսորցիում
	ՀՏԶՀ-ԱԲՄ-ԱՇՁԲ-2025/8 23.07.2025
	12-10-26
	10-12-2026

	53
	ՀՀ Շիրակի մարզի «Ախուրիկի ԲԱ» ՊՈԱԿ-ի կառուցում
	«ԼԵՆՃԱՆՇԻՆ» ՍՊԸ, «Մ․ Լամբարյան» ՍՊԸ, «Ախուրյանի Կոոպշին» ՍՊԸ, «ԷԼԻՏ ԱՐՄԱՆ ՇԻՆ» ՍՊԸ ՀԳ
	ՀՏԶՀ-ԱԲՄ-ԱՇՁԲ-2025/5-2 10.06.2025
	22-08-26
	10-12-2026

	54
	ՀՀ Շիրակի մարզ Հացիկի բժշկական ամբուլատորիայի կառուցում
	«Արտֆլոր» ՍՊԸ
	ՀՏԶՀ-ԱԲՄ-ԱՇՁԲ-2025/16 05.09.2025
	03-09-26
	10-12-2026

	55
	ՀՀ Գեղարքունիքի մարզի «Ծակքարի ԱԱՊԿ» ՊՈԱԿ-ի կառուցում
	«ՀԱՅԿ և ՆՈՐԻԿ» ՍՊԸ, «ԵՎՐՈՊԱ» ՍՊԸ, «ԳԱՅՍԱԹ» ՍՊԸ և «ՀԻԴՐՈԳԵՈՇԻՆ» ՍՊԸ կոնսորցիում
	ՀՏԶՀ-ԱԲՄ-ԱՇՁԲ-2025/6-1 16.06.2025
	31-08-26
	10-12-2026

	56
	ՀՀ Կոտայքի մարզի «Ձորաղբյուրի ԱԱՊԿ» ՊՈԱԿ-ի կառուցում
	«Ավագ Շին 1» ՍՊԸ, «ԵՂՎԱՐԴՇԻՆ» ԲԲԸ և «ՏՐԱՆՍՈՒՆԻՎԵՐՍԱԼ» ՓԲԸ Կոնսորցիում
	ՀՏԶՀ-ԱԲՄ-ԱՇՁԲ-2025/6-2 16.06.2025
	15-08-26
	10-12-2026

	57
	ՀՀ Լոռու մարզի «Մեծավանի ԱԿ» ՊՈԱԿ-ի կառուցում
	«Ասֆալտ Քոնսթրաքշն» ՍՊԸ, «Արտեզիա» ՍՊԸ և «Բլեսկ» ՍՊԸ կոնսորցիում
	ՀՏԶՀ-ԱԲՄ-ԱՇՁԲ-2025/7-2 16.07.2025
	17-08-26
	10-12-2026

	58
	ՀՀ Սյունիքի մարզի «Անգեղակոթի ԲԱ» ՊՈԱԿ-ի կառուցում
	«Ասֆալտ Քոնսթրաքշն» ՍՊԸ, «Արտեզիա» ՍՊԸ և «Բլեսկ» ՍՊԸ կոնսորցիում
	ՀՏԶՀ-ԱԲՄ-ԱՇՁԲ-2025/7-2 16.07.2025
	18-08-26
	10-12-2026

	59
	ՀՀ Լոռու մարզի Վահագնիի բժշկական ամբուլատորիայի կառուցում
	«ՕԼԻՄՊ ՇԻՆ» ՍՊԸ և «ԼԻԼԱՆԱՐՄ» կոնսորցիում
	ՀՏԶՀ-ԱԲՄ-ԱՇՁԲ-2025/13-2 11.08.2025
	17-08-26
	10-12-2026

	60
	Մաստարայի բժշկական ամբուլատորիայի կառուցում
	ԲԼԵՍԿ ՍՊԸ ՀԱՅԱՍՏԱՆՅԱՆ ՄԱՍՆԱՃՅՈՒՂ
	ՀՏԶՀ-ԱԲՄ-ԱՇՁԲ-2025/14-1 18.09.2025
	04-10-26
	10-12-2026

	
61
	ՀՀ Սյունիքի մարզի Իշխանասարի միջնակարգ դպրոցի կառուցում
	«Արմեն-Շին» ՍՊԸ և «Արամե» ՍՊԸ կոնսորցիում 
	ՀՏԶՀ-ԴԲՄ-ԱՇՁԲ-2024/66-1 06․09․2024
	31-08-2026
	15-11-2026

	62
	ՀՀ Տավուշի մարզի «Գետահովիտի ԱԱՊԿ» ՊՈԱԿ
	«Դուստր Մարգարիտա» ՍՊԸ և «Զեթ Պրոֆիլ» ՍՊԸ կոնսորցիում
	ՀՏԶՀ-ԱԲՄ-ԱՇՁԲ-2025/7-1 16․07․2025
	10-07-26
	15-11-2026

	63
	ՀՀ Սյունիքի մարզի «Սիսիանի ԲԿ» ՓԲԸ կառուցում
	«Արտ-Պլաս» ՍՊԸ
	ՀՀ ԱՆ ԲՄԱՇՁԲ-2021/3
29.07.2021
	15-10-2025
	01-11-2026

	64
	ՀՀ ԱՆ «Ինֆեկցիոն հիվանդությունների ազգային կենտրոն» ՓԲԸ վերակառուցում
	«Էն Շին» ՍՊԸ
	ՀՀ ԱՆ ԲՄԱՇՁԲ-2021/5
08.02.2021
	16-09-2025
	01-09-2027


Նախագծով նախատեսված փոփոխությունները չեն կարող կատարվել միայն պայմանագրի կողմերի համաձայնությամբ, քանի որ պետական գնման պայմանագրերի փոփոխման ազատությունը սահմանափակված է գնումների մասին օրենսդրությամբ։ Մասնավորապես, Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետով սահմանված են այն դեպքերն ու պայմանները, որոնց շրջանակներում թույլատրվում է փոփոխել արդեն կնքված գնման պայմանագիրը, այդ թվում՝ սահմանափակված է պայմանագրով նախատեսված աշխատանքների կատարման ժամկետի փոփոխման հնարավորությունը։ Իսկ պայմանագրով նախատեսված պատասխանատվության միջոցները և դրանց կիրառման պայմանները հանդիսանում են պայմանագրին ներկայացվող հիմնական պայմաններ, որոնց փոփոխությունը կամ չկիրառումը ևս չի կարող իրականացվել միայն կողմերի հայեցողությամբ։ 
Հետևաբար, եթե նախատեսվող փոփոխությունը դուրս է N 526-Ն որոշմամբ սահմանված ընդհանուր թույլատրելի շրջանակից, պատվիրատուն իրավունք չունի միայն կապալառուի հետ համաձայնագիր կնքելու միջոցով փոխել համապատասխան պայմանը։ Նման փոփոխության համար նախ անհրաժեշտ է Կառավարության առանձին որոշմամբ ստանալ համապատասխան թույլտվություն։ Մասնավորապես, կարգի 57.1-ին կետով Կառավարությունը կարող է յուրաքանչյուր առանձին դեպքում, պայմանագրի կատարման կամ կառավարման առանձնահատկությունները հաշվի առնելով, թույլատրել 56-րդ կետով նախատեսված պայմաններից տարբերվող պայմանների սահմանումը կամ այդ սահմանափակումների չկիրառումը։ Պայմանագրի հիմնական պայմանների, այդ թվում՝ պատասխանատվության միջոցների կիրառման պայմանների փոփոխման կամ չկիրառման իրավական հիմքը, համապատասխան դեպքերում, ապահովվում է նաև կարգի 57-րդ կետի կիրառմամբ։ 
Այս մոտեցումը հաստատված է նաև ՀՀ ֆինանսների նախարարի 2023 թվականի ապրիլի 17-ի N 1 պաշտոնական պարզաբանմամբ, համաձայն որի՝ եթե նախատեսվող պայմանագրային փոփոխությունը վերաբերում է կարգի 56-րդ կետով սահմանափակված փոփոխությանը կամ կարգի 33-րդ կետով նախատեսված պայմանագրի հիմնական պայմանին, պատվիրատուն այն կարող է իրականացնել միայն Կառավարության առանձին որոշմամբ համապատասխան թույլտվություն ստանալու դեպքում։ Նույն պարզաբանմամբ պատասխանատվության միջոցների չկիրառումը նույնպես դիտարկվում է որպես Կառավարության առանձին թույլտվություն պահանջող պայմանագրային փոփոխություն։ 
Ուստի Կառավարության որոշումը տվյալ դեպքում չի փոխարինում պայմանագրի կողմերի համաձայնությանը և ինքնին չի փոփոխում պայմանագիրը։ Այն ստեղծում է օրենքով պահանջվող իրավական հիմքը՝ ընդհանուր սահմանափակումներից բացառություն կիրառելու համար, որից հետո համապատասխան փոփոխությունները կարող են ամրագրվել պայմանագրում՝ կողմերի համաձայնությամբ և բացառապես Կառավարության որոշմամբ թույլատրված շրջանակներում։
3.1. Առանձին օբյեկտների ժամանակավոր նպատակային օգտագործման առանձնահատկությունը.
Նախագծով առաջարկվում է նաև սահմանել Հայաստանի Հանրապետության կառավարության 2023 թվականի նոյեմբերի 30-ի N 2093-Ն և 2023 թվականի հոկտեմբերի 26-ի N 1869-Ն որոշումների շրջանակներում սույն որոշման ընդունման օրվա դրությամբ արդեն իսկ ընդգրկված և նույնականացվող համապատասխան օբյեկտների նկատմամբ կիրառելի ժամանակավոր նպատակային օգտագործման բացառիկ առանձնահատկություն։
Առանձնահատկության կիրառման ենթակա օբյեկտների շրջանակը որոշվում է որոշման ընդունման օրվա դրությամբ և հետագայում համապատասխան ծրագրերում նոր օբյեկտ ներառելու կամ նոր գնման գործընթաց կազմակերպելու հետևանքով չի ընդլայնվում։ Նման կառուցվածքը պայմանավորված է կարգավորման բացառիկ և մեկանգամյա բնույթով։
Առանձնահատկության նպատակը շինարարական աշխատանքների ֆիզիկական ավարտվածությունը դրանց վերջնական փաստաթղթավորումից ժամանակավորապես տարանջատելն է։ Այն կիրառելի է միայն այն դեպքում, երբ օբյեկտի անվտանգ և բնականոն նպատակային օգտագործման համար անհրաժեշտ շինարարական և մոնտաժային աշխատանքները փաստացի ավարտված են, ավարտված չեն բացառապես դրանց նախագծային, կատարողական, չափագրման, համաձայնեցման, համադրման կամ ավարտի և շահագործման փաստագրման ընթացակարգերը։
Առանձնահատկության կիրառումը չի բացառվում հաստատված նախագծային փաստաթղթերից փաստացի կատարված շեղումների, այդ թվում՝ էական շեղումների առկայության դեպքում, եթե համապատասխան փոփոխված աշխատանքները ժամանակավոր նպատակային օգտագործման մեկնարկի պահին արդեն ամբողջությամբ իրականացված են, դրանց կապակցությամբ լրացուցիչ շինարարական կամ մոնտաժային աշխատանք կատարելու անհրաժեշտություն չկա և համապատասխան մասնագիտական գնահատմամբ դրանց փաստացի վիճակը չի խոչընդոտում օբյեկտի անվտանգ ու բնականոն օգտագործմանը։ Ժամանակավոր նպատակային օգտագործման թույլատրումը չի համարվում այդ շեղումների համաձայնեցում, օրինականացում կամ վերջնական փաստագրում և չի փոխարինում դրանց՝ Հայաստանի Հանրապետության կառավարության 2015 թվականի մարտի 19-ի N 596-Ն որոշմամբ սահմանված կարգով հետագա փաստաթղթավորմանը։
Օբյեկտի ժամանակավոր նպատակային օգտագործման պատրաստ լինելը հավաստվում է այն անձանց մասնակցությամբ, որոնք անմիջականորեն մասնակցել են կատարված աշխատանքների իրականացմանը, հսկողությանը և նախագծային լուծումների ձևավորմանը և հետագայում մասնակցելու են փաստացի կատարված, այդ թվում՝ փոփոխված աշխատանքների՝ N 596-Ն որոշմամբ սահմանված կարգով փաստաթղթավորմանը։ Այդ նպատակով կազմվող արձանագրությունը չի հանդիսանում ավարտական ակտ և չի փոխարինում N 596-Ն որոշմամբ նախատեսված ընդունող հանձնաժողովի աշխատանքին։
Ժամանակավոր նպատակային օգտագործման պարտադիր պայման է նաև օբյեկտի ներքին ինժեներատեխնիկական պատրաստությունը։ Նախագծով նախատեսված՝ օբյեկտի սահմաններում գտնվող բոլոր ներքին ինժեներական համակարգերը, ցանցերը, սարքավորումները և հանգույցները պետք է ամբողջությամբ մոնտաժված, փորձարկված և կարգաբերված լինեն և ապահովեն օբյեկտի անվտանգ ու բնականոն օգտագործումը։ Արտաքին ինժեներական ենթակառուցվածքների մշտական միացումը, արտաքին կայանների կամ ցանցերի վերջնական գործարկումը կամ դրանց վերաբերյալ վերջնական փաստաթղթերի ձևակերպումը կարող են ավարտվել շահագործման վերջնական փաստագրման ընթացքում, եթե մինչև այդ ապահովված է համապատասխան ծառայությունների անվտանգ և բնականոն մատուցումը ժամանակավոր միացման կամ այլ թույլատրելի տեխնիկական լուծման միջոցով։
Ժամանակավոր նպատակային օգտագործման լրացուցիչ երաշխիք է Հայաստանի Հանրապետության կրթության, գիտության, մշակույթի և սպորտի նախարարության ներկայացուցչի պարտադիր մասնակցությունը պատրաստականության մասին արձանագրության կազմմանը և ստորագրմանը։ Նախարարության ներկայացուցիչն իր իրավասության սահմաններում հավաստում է օբյեկտի նպատակային օգտագործման կազմակերպչական պատրաստականությունը։
Նախագծով սահմանվող 60-օրյա՝ 2026 թվականի սեպտեմբերի 1-ից մինչև հոկտեմբերի 30-ը ներառյալ ժամանակահատվածը ժամանակավոր առանձնահատկության կիրառման ընդհանուր առավելագույն սահմանն է։ Որոշման ընդունման օրվա դրությամբ առանձնահատկության կիրառման ենթակա օբյեկտների շրջանակը փակվում է, իսկ նշված ժամանակահատվածում առանձնահատկությունը յուրաքանչյուր օբյեկտի նկատմամբ կիրառվում է այն պահից, երբ տվյալ օբյեկտի համար փաստացի ապահովված են որոշմամբ սահմանված բոլոր պարտադիր պայմանները։
Նշված 60-օրյա ժամանակահատվածը նախատեսվում է որպես անցումային շրջան՝ կատարողական և չափագրման փաստաթղթերի ամբողջականացման, փաստացի կատարված նախագծային փոփոխությունների և շեղումների փաստաթղթավորման, անհրաժեշտ մասնագիտական դիրքորոշումների և եզրակացությունների ձևավորման, արտաքին ինժեներական ենթակառուցվածքների մշտական միացումների ու դրանց փաստաթղթավորման ավարտման և N 596-Ն որոշմամբ սահմանված ավարտի ու շահագործման վերջնական փաստագրման ընթացակարգի իրականացման համար։
Ժամանակավոր նպատակային օգտագործումը որևէ դեպքում չի հանդիսանում գնման կամ շինարարական կապալի պայմանագրով աշխատանքների վերջնական հանձնում-ընդունում, պայմանագրային պարտավորությունների ամբողջական և պատշաճ կատարման հաստատում, վերջնական վճարման հիմք կամ կապալառուի, նախագծողի, տեխնիկական կամ հեղինակային հսկողություն իրականացնող անձանց պատասխանատվությունից ազատման հիմք։
Նախագծով ժամանակավոր նպատակային օգտագործման առանձնահատկությանը նախատեսվում է տալ հետադարձ ուժ՝ դրա գործողությունը տարածելով 2026 թվականի սեպտեմբերի 1-ից ծագած համապատասխան հարաբերությունների վրա։ Նման կարգավորումը պայմանավորված է 2026-2027 ուսումնական տարվա մեկնարկով և անհրաժեշտությամբ ապահովելու, որ որոշման ընդունման օրվա դրությամբ N 2093-Ն և N 1869-Ն որոշումների շրջանակում ընդգրկված համապատասխան օբյեկտների նկատմամբ սահմանվող անցումային ռեժիմը կիրառելի լինի նաև այն դեպքերում, երբ դրանց նպատակային օգտագործումը հնարավոր է եղել սկսել մինչև որոշումն ուժի մեջ մտնելը։
Հետադարձ ուժը չի նշանակում մինչև որոշումն ուժի մեջ մտնելը որևէ օբյեկտի օգտագործման անվերապահ իրավաչափության ճանաչում։ Այն կիրառելի է միայն այն օբյեկտների նկատմամբ, որոնց ժամանակավոր նպատակային օգտագործումն սկսելու պահին փաստացի ապահովված են եղել որոշմամբ նախատեսված պարտադիր տեխնիկական, ինժեներական և անվտանգության պայմանները, ինչը պետք է հավաստվի համապատասխան արձանագրությամբ և դրա հիմքում ընկած փաստաթղթերով։
Այսպիսով՝ հետադարձ ուժը տրվում է բացառապես ժամանակավոր իրավական ռեժիմին, իսկ դրա կիրառման համար անհրաժեշտ փաստական պայմանների առկայությունը ենթակա է հաստատման դրանց փաստացի առկայության ժամանակահատվածի դրությամբ և չի կարող ստեղծվել կամ ենթադրվել հետագայում։
Սույն որոշմամբ նախատեսվող ժամանակավոր նպատակային օգտագործման առանձնահատկությունը չի տարածվում առողջապահական կազմակերպությունների շինարարական օբյեկտների նկատմամբ։ Վերջիններիս նկատմամբ նախագծով նախատեսված կարգավորումները կիրառվում են բացառապես այնքանով, որքանով դրանք վերաբերում են համապատասխան գնման պայմանագրերի կատարման ժամկետների և պայմանագրային պատասխանատվության պայմանների փոփոխությանը։
3․2․ Առանձին գնման պայմանագրերի փոխադարձ համաձայնությամբ լուծումը
Նախագծով նախատեսվում է Հայաստանի Հանրապետության քաղաքաշինության կոմիտեին և Հայաստանի տարածքային զարգացման հիմնադրամին թույլատրել նախագծի N 2 հավելվածում անհատապես նշված գնման պայմանագրերը լուծել դրանց կողմերի փոխադարձ համաձայնությամբ՝ կնքելով համապատասխան համաձայնագրեր։ Կառավարության որոշումն ինքնին չի լուծում պայմանագրերը և չի փոխարինում դրանց կողմերի կամահայտնությանը։
Կարգավորման մշակման ընթացքում հաշվի է առնվել Հայաստանի Հանրապետության կառավարության 2025 թվականի հունիսի 20-ի N 817-Ա որոշմամբ կիրառված մեխանիզմը։ Նախագծում ներառվել են միայն N 2 հավելվածում նշված պայմանագրերի համար կիրառելի կարգավորումները՝ ապահովումների և երաշխիքային պարտավորությունների, չմարված կանխավճարի, շինհրապարակի պահպանման ու հանձնման, երեք տարվա մասնակցության սահմանափակման, սահմանափակման հրապարակման և կիրառման, համաձայնագրի կնքման ընթացակարգի, ինչպես նաև մինչև լուծումը պատշաճ կատարված աշխատանքների ընդունման վերաբերյալ։ 
Պայմանագրերը լուծելու վերաբերյալ պատվիրատուի առաջարկի պարտադիր պայմաններով նախատեսվում է որակավորման ապահովումները վերադարձնել լուծումից հետո քսան աշխատանքային օրվա ընթացքում, իսկ պայմանագրի ապահովումները՝ լուծմանը հաջորդող օրվանից հաշվարկվող 365-օրյա երաշխիքային ժամկետի ավարտից հետո՝ քսան աշխատանքային օրվա ընթացքում։ Երաշխիքային ժամկետի ընթացքում շարունակում են գործել պայմանագրի ապահովման և կատարված աշխատանքների թերությունների վերացման մասին դրույթները։ Չմարված կանխավճարը մինչև համաձայնագրի կնքումը վերադարձվում է պետական բյուջե, իսկ կանխավճարի ապահովումը՝ դրա ամբողջական մարման կամ վերադարձի հաստատումից հետո։
Լուծվող օբյեկտների շինարարական հրապարակների պահպանությունն ու անվտանգությունը մինչև նոր կապալառուի աշխատանքի մեկնարկը, բայց ոչ ավելի, քան լուծումից հետո 90 օր, ապահովում է գործող կապալառուն, իսկ շինհրապարակի ընդունումն ու նոր կապալառուին հանձնումը կազմակերպում է պատվիրատուն՝ առավելագույնը 10 օրացուցային օրվա ընթացքում։ Միաժամանակ կապալառուի, իսկ կոնսորցիումի դեպքում՝ յուրաքանչյուր անդամի համար նախատեսվում է լուծմանը հաջորդող երեք տարվա մասնակցության սահմանափակում՝ ներառյալ համատեղ գործունեությունը, ենթակապալառու կամ կատարող հանդես գալը և պայմանագիր կնքած կապալառուին ծառայություններ մատուցելը։
Համաձայնագիր կնքած անձանց տվյալները հաջորդ աշխատանքային օրը ներկայացվում են Հայաստանի Հանրապետության ֆինանսների նախարարություն՝ գնումների գործընթացին մասնակցելու իրավունք չունեցող մասնակիցների ցուցակում ներառելու համար, իսկ մասնակցության սահմանափակումը ներառվում է համապատասխան գնման ընթացակարգերի հրավերներում։ Այսպիսով՝ սահմանափակումը ստանում է հրապարակային և գործնական կիրառման մեխանիզմ՝ միաժամանակ հնարավորություն տալով մասնակցին փոխարինել սահմանափակմանը չբավարարող ենթակապալառուին կամ կատարողին։
Համաձայնագրի ներկայացման համար ծանուցմամբ սահմանվում է առնվազն տասը աշխատանքային օր։ Չմարված կանխավճարի առկայության դեպքում համաձայնագիրը պատվիրատուն կնքում է դրա վերադարձը գանձապետական համակարգով ստուգելուց հետո, իսկ պայմանագրի լուծման հետևանքները ծագում են համաձայնագրով նախատեսված իրավունքների և պարտականությունների ուժի մեջ մտնելու օրվանից՝ պահպանելով 365-օրյա երաշխիքային ժամանակահատվածում գործող համապատասխան դրույթները։
Մինչև համաձայնագրի կնքումը լուծվող պայմանագրերի շրջանակում ուսումնասիրվում և հաշվարկվում են անավարտ աշխատանքները։ Եթե առկա են ծավալաթերթ-նախահաշվով նախատեսված, պատշաճ կատարված և ընդունման ենթակա, սակայն նախկինում չփաստաթղթավորված ու չվճարված աշխատանքներ, պատվիրատուն դրանք ընդունում և վճարում է պայմանագրով սահմանված կարգով՝ առանց միայն այդ աշխատանքների մասով տույժ հաշվարկելու։ Նման ընդունումն ու վճարումը չեն հաստատում մյուս պարտավորությունների պատշաճ կատարումը և չեն վերացնում այլ խախտումների համար ծագած պատասխանատվությունը։
Քանի որ N 2 հավելվածում ներառված պայմանագրերը կնքվել են մինչև որոշումն ուժի մեջ մտնելը, փոխադարձ լուծման ամբողջ մեխանիզմի գործողությունը տարածվում է այդ պայմանագրերից արդեն ծագած հարաբերությունների վրա։ Հետադարձ գործողությունը չի նշանակում պայմանագրերի ինքնաբերական կամ հետադարձ լուծում. յուրաքանչյուր պայմանագիր լուծվում է միայն համապատասխան կողմերի համաձայնագրով։
Պայմանագրի փոխադարձ համաձայնությամբ լուծումը հիմք չէ մինչև համաձայնագրի ուժի մեջ մտնելը գանձված, վճարված, հաշվանցված կամ պահված տույժերի և պայմանագրային պատասխանատվության այլ գումարների վերահաշվարկման, նվազեցման կամ վերադարձման համար։
4. Նախագծի մշակման գործընթացում ներգրավված ինստիտուտները և անձինք 
Նախագիծը մշակվել է Հայաստանի Հանրապետության քաղաքաշինության կոմիտեի և Հայաստանի տարածքային զարգացման հիմնադրամի կողմից։
5. Ակնկալվող արդյունքը 
Որոշման ընդունմամբ հնարավոր կլինի գործող պայմանագրերի շրջանակներում ավարտին հասցնել N 1 հավելվածում նշված շինարարական աշխատանքները, ապահովել համապատասխան պետական ծրագրերի ամբողջական իրականացումը, պետական միջոցների արդյունավետ օգտագործումը և կրթական, առողջապահական ու այլ ենթակառուցվածքների հնարավորինս արագ շահագործման հանձնումը՝ պահպանելով պայմանագրային պատասխանատվության կիրառման՝ որոշմամբ սահմանված պայմանները։ Միաժամանակ հնարավորություն կստեղծվի N 2093-Ն և N 1869-Ն որոշումների շրջանակներում որոշման ընդունման օրվա դրությամբ ընդգրկված համապատասխան օբյեկտների նկատմամբ կիրառել 60-օրյա ժամանակավոր նպատակային օգտագործման առանձնահատկությունը, երբ անվտանգ և բնականոն օգտագործման համար անհրաժեշտ ֆիզիկական աշխատանքներն ավարտված են, իսկ վերջնական փաստաթղթավորման գործընթացները՝ ոչ։
Միաժամանակ նախագծով սահմանվում է պայմանագրով նախատեսված տույժի կիրառման հատուկ պայմանական կարգ։ Եթե կապալառուն սույն որոշմամբ սահմանված նոր ժամկետում ամբողջությամբ և պատշաճ կատարում է պայմանագրով ստանձնած պարտավորությունները և պայմանագրի կատարման արդյունքը սահմանված կարգով հանձնում է պատվիրատուին, ապա համապատասխան ժամանակահատվածի համար տույժ չի հաշվարկվում և չի գանձվում։ Եթե նշված պայմաններից որևէ մեկը չի կատարվում, տույժը հաշվարկվում և գանձվում է պայմանագրով սկզբնապես սահմանված համապատասխան ժամկետից՝ ներառելով նաև սույն որոշմամբ տրամադրված նոր ժամկետի ամբողջ ժամանակահատվածը։ 
Եթե կապալառուները պայմանագրերում առաջարկվող փոփոխությունների կատարումից հրաժարվեն, այդ դեպքում սույն նախագծի պայմանները չեն տարածվի այդ պայմանագրերի վրա, ինչի արդյունքում համապատասխան պայմանագրով, այդ թվում՝ դրա անբաժանելի մասը կազմող օրացուցային գրաֆիկով նախատեսված՝ աշխատանքների կատարման ժամկետների խախտման համար խախտման պահից կհաշվարկվի ու կգանձվի պայմանագրով սահմանված տույժ, իսկ պատվիրատուի առանձին որոշման հիման վրա, պայմանագիրը կարող է միակողմանի լուծվել, որի արդյունքում համարժեք գանձումներ են կատարվում նաև ապահովման միջոցների հաշվին (առկայության դեպքում), իսկ համապատասխան հիմքերի առկայության դեպքում՝ կապալառուն կարող է ներառվել գնումների գործընթացին մասնակցելու իրավունք չունեցող անձանց ցուցակում:
Որոշման ընդունմամբ հնարավոր կլինի գործող պայմանագրերի շրջանակներում ավարտին հասցնել N 1 հավելվածում նշված շինարարական աշխատանքները, այդ թվում՝ կրթական և առողջապահական ենթակառուցվածքների ծրագրերը, ինչպես նաև N 2093-Ն և N 1869-Ն որոշումների շրջանակներում որոշման ընդունման օրվա դրությամբ ընդգրկված դպրոցների, մանկապարտեզների և կրթահամալիրների նկատմամբ, որոշմամբ սահմանված պայմանների առկայության դեպքում, կիրառել 60-օրյա ժամանակավոր նպատակային օգտագործման առանձնահատկությունը։
Նախագծի N 2 հավելվածում նշված պայմանագրերի մասով հնարավոր կլինի կողմերի փոխադարձ համաձայնության առկայության դեպքում իրավաչափ և կազմակերպված ձևով ավարտել պայմանագրային հարաբերությունները՝ նախապես կարգավորելով ապահովումների, կանխավճարի, շինհրապարակի պահպանման և հանձնման, երաշխիքային պարտավորությունների, մասնակցության սահմանափակման, ինչպես նաև փաստացի ու պատշաճ կատարված աշխատանքների ուսումնասիրության, ընդունման և վճարման հարցերը։
Կարգավորումը հնարավորություն կտա հստակ տարանջատել ընդունման ենթակա արդեն կատարված աշխատանքները պայմանագրերի չկատարված մնացորդային աշխատանքներից, ավարտել կողմերի միջև անհրաժեշտ փոխադարձ հաշվարկները և հետագայում մնացորդային աշխատանքների կատարման կազմակերպումը իրականացնել արդեն փաստացի առկա ծավալների հիման վրա։
6. Նախագծի ընդունման կապակցությամբ պետական բյուջեում ծախսերի և եկամուտների նվազեցման կամ ավելացման մասին 
Որոշման ընդունմամբ նախատեսվում են N 1 հավելվածում նշված պայմանագրերով աշխատանքների կատարման ժամկետների փոփոխություն և դրանց հետ փոխկապակցված պայմանագրային պատասխանատվության միջոցների կիրառման հատուկ պայմանների սահմանում, ինչպես նաև N 2 հավելվածում նշված պայմանագրերը կողմերի փոխադարձ համաձայնությամբ լուծելու և մինչև դրանց լուծումը փաստացի ու պատշաճ կատարված, սակայն դեռևս չընդունված և չվճարված աշխատանքների ընդունումն ու վճարումն ապահովելու հնարավորություն։
N 2 հավելվածում նշված պայմանագրերի լուծման հետ կապված փոխադարձ հաշվարկները կատարվելու են համապատասխան պայմանագրերով, կատարված աշխատանքների պատշաճ ընդունման փաստաթղթերով և պայմանագրերի լուծման մասին համաձայնագրերով սահմանված շրջանակներում։ Չմարված կանխավճարները վերադարձվելու են Հայաստանի Հանրապետության պետական բյուջե, իսկ ապահովումների վերադարձը կատարվելու է նախագծով սահմանված պայմաններով և ժամկետներում։
Նախագծով նախատեսվող կարգավորումները լրացուցիչ բյուջետային պարտավորություններ չեն առաջացնում և Հայաստանի Հանրապետության պետական բյուջեից լրացուցիչ ֆինանսական միջոցների հատկացում չեն պահանջում։
Առանձին օբյեկտների ժամանակավոր նպատակային օգտագործման առանձնահատկության սահմանումն ինքնին Հայաստանի Հանրապետության պետական բյուջեից լրացուցիչ ֆինանսական միջոցների հատկացման պարտավորություն չի առաջացնում։
7. Կապը ռազմավարական փաստաթղթերի հետ 
Նախագիծը համահունչ է Հայաստանի Հանրապետության կառավարության ծրագրով նախատեսված կրթական և առողջապահական ենթակառուցվածքների զարգացման, հանրակրթական և նախակրթական հաստատությունների արդիականացման և պետական ներդրումային ծրագրերի արդյունավետ իրականացման առաջնահերթություններին և ուղղված է արդեն իսկ մեկնարկած ծրագրերի ամբողջական ավարտի ապահովմանը։
Նախագծով նախատեսվող՝ առանձին օբյեկտների ժամանակավոր նպատակային օգտագործման առանձնահատկությունն անմիջականորեն փոխկապակցված է Հայաստանի Հանրապետության կառավարության 2023 թվականի նոյեմբերի 30-ի N 2093-Ն և 2023 թվականի հոկտեմբերի 26-ի N 1869-Ն որոշումներով նախատեսված ծրագրերի իրականացման հետ։ Առանձնահատկության կիրառման շրջանակը սահմանվում է նշված որոշումների շրջանակներում սույն որոշման ընդունման օրվա դրությամբ արդեն իսկ ընդգրկված և նույնականացվող համապատասխան օբյեկտների նկատմամբ։
Նախագիծն անմիջապես բխում է՝
 Հայաստանի Հանրապետության կառավարության 2023 թվականի նոյեմբերի 30-ի N 2093-Ն որոշման N 1 և N 3 հավելվածներում ներառված դպրոցների շինարարական աշխատանքների կատարման անհրաժեշտությունից:
Հայաստանի Հանրապետության կառավարության 2024 թվականի հոկտեմբերի 3-ի N 1581-Ն որոշման N 1 հավելվածում ներառված մանկապարտեզների շինարարական աշխատանքների կատարման անհրաժեշտությունից։
Հայաստանի Հանրապետության կառավարության 2024 թվականի դեկտեմբերի 19-ի N 2026-Ա որոշման հավելվածում ներառված առողջապահական կազմակերպությունների շինարարական աշխատանքների կատարման անհրաժեշտությունից։

